Milo Bré/Ij ròch, ij dàir, le pere
Artorn a la tàula

Ij ròch, ij dàir, le pere… 
Ij ròch, ij dàir, le pere
son un parlé antich
ch’am socrola le rèis:
arson d’albe prime
sij prim avis dël di.

Ant mè sangh sento ij crij ëd sò silensi
ch’a fan muraia sle rive ‘d mia vita
e a son sapel anvers l’onda ‘d mia sèira:
adess che ii dàir an sl’orisont
a l’han ël profil dij sacrari.

Ij Brandé – Armanach ëd Poesìa Piemontèisa | 1986

Leteratura piemontèisa
Poesìa
Milo Bré